Diari Oficial de la Generalitat Valenciana


Sumari del DOGV 4387, del 27-11-2002 (2002/12098)

Notificació a Arprocom, SL. Expedient número VIVI/040501/245.
-------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12905


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Arprocom, SL. Expedient número VIVI/040501/245. [2002/A12314]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de resolució a Arprocom, SL, amb expedient VIVI/040501/245.
  
Vist el procediment sancionador VIVI/040501/245 seguit contra Arprocom, SL, per infracció del règim legal que regula els habitatges de protecció oficial.
  
Resultant que, amb data 17 de maig de 2002, l'instructor del procediment elevava l'oportuna proposta de resolució.
  
Resultant que a esta, la part expedientada no formula al·legacions.
  
Considerant que en la tramitació del procediment s'han observat les normes contingudes en el Reial Decret 1.398/1993, de 4 d'agost i, supletòriament, les contingudes en el títol IX de la Llei de Règim Jurídic de les Administracions Públiques.
  
Considerant que és competència d'este Servici Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 110/2000, de 18 de juliol.
  
Vistos els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
Primer
  
Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.207,08 euros (quatre mil dos-cents set euros, amb vuit cèntims)
  
Segon
  
Obligar l'expedientat que, per si o a càrrec seu, realitze en el termini de 15 dies les següents obres:
  
Reparació de clavill en pati posterior a l'altura de l'últim forjat. Per a això, en els trams de major obertura es procedirà al picat i sanejat de lluïts i es disposarà una malla de fibra de vidre trenat amb reposició de lluïts posterior, i en els trams de menor obertura es procedirà al segellat amb sikaflex o semblant, acabant sempre amb pintura de les zones reparades.
  
Segellat amb sikaflex o semblant de la junta del tub d'evacuació d'aigües de l'edifici en soterrani, en la unió amb el mur d'este, fins a eradicar filtracions o bé solució alternativa aprovada en este Servici prèviament a la seua realització i que aconseguisca el mateix fi.
  
Reposició d'escantellats de lluït d'algeps de garatge i sanejat de zones perimetrals afectades, acabant amb pintat de les zones reparades.
  
Reparació de filtracions de soterrani que afecten diferents punts de parets, sostres, trasters i perímetres de conductes mitjançant l'aplicació de morters d'epoxi, tractaments asfàltics i segellats, tot això fins a la total correcció de dites filtracions.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des del sendemà de la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment de l'anterior, se li requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no és així, procedirà l'administració a aconseguir la seua execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del Reial Decret Legislatiu 31/1978 i Reial Decret 3.148/1978, de 31 d'octubre i 10 de novembre, respectivament.
  
Se li advertix igualment que, si incomplix l'anterior requeriment, es podrà instruir un nou expedient sancionador, d'acord amb el que establix l'article 166 del Reglament d'Habitatges de Protecció Oficial.